חיות הדרום הפראי

חיות הדרום הפראי (באנגלית: Beasts of the Southern Wild) הוא סרט קולנוע מסוגת דרמה-פנטזיה בבימויו של בן צייטלין משנת 2012. תסריט הסרט נכתב על ידי צייטלין ולוסי אליבר, המבוסס על מחזה של אליבר בשם "Juicy and Delicious". אחרי שזכה להצלחה בפסטיבלי קולנוע, הסרט יצא לאקרנים ב-27 ביוני 2012 בניו יורק ובלוס אנג'לס. הסרט היה מועמד לארבעה פרסי אוסקר, כולל הסרט הטוב ביותר, הבמאי הטוב ביותר עבור צייטלין, התסריט המעובד הטוב ביותר עבור צייטלין ואליבר והשחקנית הטובה ביותר עבור קוובנז'ניי ווליס. נכון לשנת 2019 ווליס בת ה-9 היא השחקנית הצעירה ביותר שהייתה מועמדת לפרס האוסקר לשחקנית הטובה ביותר. הסרט מגולל את סיפורם של האשפאפי (קוובנז'ניי ווליס) ואביה ווינק (דוויט הנרי) החיים בדרום ארצות הברית בקהילה מבודדת בשם "האמבטיה". יום אחד, כשהאשפאפי, בת 6, חוזרת מבית הספר, היא מגלה שאביה נעדר. כאשר הוא חוזר מתפתחת ביניהם תגרה שאחריה האשפאפי רצה לביתה וגורמת לשריפתו. לפי החלוק והצמיד מבין הצופה כי וינק היה מאושפז בבית חולים. כאשר מתעמתים האשפאפי ואביה על אירוע השריפה היא מכה אותו בחזהו והוא מתמוטט. היא משיגה לו תרופה אבל הוא שוב נעלם. לקראת סופה מתקרבת, רוב תושבי "האמבטיה" מחליטים להתפנות כדי להינצל מהצפה. אולם קומץ תושבים ובכללם ווינק מחליטים להישאר בכל מחיר. כאשר מתחילה הסערה הגדולה ווינק והאשפאפי מתכנסים בביתם. עם שוך הסערה ווינק וחבריו משתמשים בחומר נפץ על מנת לפעור חור בסוללה המעכבת את ירידת פני המים. לאחר מכן הרשויות מפנות את תושבי "האמבטיה" לבית חולים. ווינק מסרב לקבל טיפול רפואי ומצבו מחמיר. לבסוף הם מצליחים לברוח משם. האשפאפי יוצאת לחפש את אמא שלה. כשהיא מוצאת מישהי שנראית כמותה היא מנסה לברר אם זו היא. לאחר ניסיונות כושלים היא שבה לביתה שם ווינק על ערש דווי. לאחר מותו של ווינק האשפאפי ושאר תושבי "האמבטיה" עורכים את טקס שריפת הגופה. בסצנת הסיום צועדים חברי הקהילה לאחר הטקס. קוובנז'ניי ווליס - האשפאפי דוויט הנרי - ווינק לוי איסטרלי - ג'ין באטסטי ג'ינה מונטנה - מיס בת'שבא לוואל לנדס - וולרס ג'ונשל אלכסנדר - ג'וי סטרונג הסרט זכה לביקורות מהללות. האתר "Rotten Tomatoes" נתן לו ציון של 86% בהתבסס על 141 ביקורות. האתר "Metacritic" נתן לו ציון של 86% בהתבסס על 41 ביקורות. הסרט נבחר על ידי העיתון "הניו יורק טיימס" לבחירת המבקרים של שנת 2012. המגזין "Sight & Sound" דירג אותו במקום החמישי ברשימת סרטי השנה. מועמד לפרס אוסקר לסרט הטוב ביותר מועמד לפרס אוסקר לבמאי הטוב ביותר (בן צייטלין) מועמד לפרס אוסקר לתסריט המעובד הטוב ביותר (בן צייטלין ולוסי אליבר) מועמד לפרס אוסקר לשחקנית הטובה ביותר (קוובנז'ניי ווליס) זכייה ברשימת עשרת סרטי השנה של מכון הסרטים האמריקאי מועמד לפרס באפט"א לתסריט המעובד הטוב ביותר (בן צייטלין ולוסי אליבר) זכייה בפרס מצלמת הזהב מפסטיבל הקולנוע בקאן (בן צייטלין) מועמד לפרס אינדפנדנט ספיריט לסרט הטוב ביותר מועמד לפרס אינדפנדנט ספיריט לבמאי הטוב ביותר (בן צייטלין) מועמד לפרס אינדפנדנט ספיריט לשחקנית הראשית הטובה ביותר (קוובנז'ניי ווליס) מועמד לפרס אינדפנדנט ספיריט לצילום הטוב ביותר (בן ריצ'רדסון) זכייה בפרס הגראד ג'ורי מפסטיבל סאנדנס (בן צייטלין) זכייה בפרס הצילום הטוב ביותר מפסטיבל סאנדנס (בן ריצ'רדסון) מדיה וקבצים בנושא חיות הדרום הפראי בוויקישיתוף אתר האינטרנט הרשמי של חיות הדרום הפראי "חיות הדרום הפראי", במסד הנתונים הקולנועיים IMDb (באנגלית) "חיות הדרום הפראי", באתר נטפליקס "חיות הדרום הפראי", באתר AllMovie (באנגלית) "חיות הדרום הפראי", באתר Rotten Tomatoes (באנגלית) "חיות הדרום הפראי", באתר Box Office Mojo (באנגלית) "חיות הדרום הפראי", באתר Metacritic (באנגלית) "חיות הדרום הפראי", באתר אידיבי "חיות הדרום הפראי", במסד הנתונים הקולנועיים KinoPoisk (ברוסית) שמוליק דובדבני, "חיות הדרום הפראי": קסום במובן המטריד, באתר ynet, 29 ביולי 2012 אורי קליין, סרט: "חיות הדרום הפראי" הוא אלטרנטיבה להוליווד, באתר הארץ, 27 ביולי 2012 זהר וגנר, עכבר העיר אונליין, "חיות הדרום הפראי": מלכת האמבטיה קורעת את לב, באתר הארץ, 25 ביולי 2012